|  |  |
| --- | --- |
| Numri i lëndës: | 2019:104446 |
| Datë: | 20.02.2024 |
| Numri i dokumentit:  | 05343591 |

**P.nr.5014/18**

**GJYKATA THEMELORE NË PRISHTINË,** gjyqtarja e qështjes Anita Krasniqi-Prenaj, me pjesëmarrjen e sekretares juridike Fexhrije Tashevci, në çështjen penale kundër të akuzuarit **H. J.** për shkak të veprës penale Lidhja e pa autorizuar në shërbime nga neni 321 të KPRK-së, duke vendosur sipas detyrës zyrtare mbi pushimin e procedurës penale, konform nenit 248 par. 1 pika 1.3 të KPRK-së, më datë 20.02.2024., mori këtë:

**A K T V E N D I M**

**HUDHET** aktakuza e Prokurorisë Themelore në Prishtinë, PP/II.nr.1754/18 e datës 19.11.2018, dhe **pushohet** procedura penale kundër të akuzuarit **H. J.** për shkak të veprës penale Lidhja e paautorizuar në shërbime nga neni 321 të KPRK-së, për shkak të parashkrimit absolut të ndjekjes penale.

Shpenzimet e procedurës penale bien në barrën e mjeteve buxhetore të kësaj Gjykate.

Pala e dëmtuar, për realizimin e kërkesës pasurore juridike udhëzohet në kontest civil.

**A r s y e t i m**

Prokuroria Themelore në Prishtinë me aktakuzën, PP/II.nr.1754/18 e datës 19.11.2018 ka akuzuar H. J. për shkak të veprës penale Lidhja e pa autorizuar në shërbime nga neni 321 të KPRK-së.

Përkundër përpjekjeve të shumta të kësaj gjykate, nuk është arritur që të sigurohet prezenca e të akuzuarit në gjykatë, dhe për pasojë ka ardhë deri te parashkrimi i ndjekjes penale. Duke duke u kujdesur sipas detyrës zyrtare përkitazi me afatet e parashkrimit, vlerësova se ka arritur afati i parashkrimit të ndjekjes penale ndaj të akuzuarit H. J..

Për veprën penale Lidhja e paautorizuar në shërbime nga neni 321 të KPRK-së është paraparë që kryesi të dënohet me gjobë dhe me burgim deri në tre (3) vjet.

Meqenëse vepra penale nga ana e të pandehurit është kryer me datë 16.02.2018, gjykata vlerësoi se tani është arritur parashkrimi absolut dhe ndalesa absolute e ndjekjes penale kundër të akuzuarit.

Me nenin 106 par.1 pika 1.5 të KPRK-së parashihet se parashkrimi shkaktohet në afat prej tre (3) vjet nga kryerja e veprës penale të dënueshme me më shumë se një (1) vit burgim.

Në bazë të nenit 107 par.8 të KPRK, ndjekja penale ndalohet në çdo rast kur të ketë kaluar dyfishi i kohës së afatit të parashkrimit, respektivisht ndalesa absolute mbi ndjekjen penale, e që në rastin konkret parashkrimi për veprën penale të lartcekur, ka arritur me datë 16.02.2024.

Gjyqtarja e çështjes pas shqyrtimit të shkresave të lëndës vlerësoi se kundër të akuzuarit H. J. duhet të pushohet procedura penale në drejtim të veprës penale Lidhja e paautorizuar në shërbime nga neni 321 të KPRK-së, për shkak të parashkrimit absolut të ndjekjes penale.

Vendimi me të cilin pala e demtuar është udhëzuar në kontest civil është marrë konform të nenit 462 par.3 të KPPK-së.

Vendimi mbi shpenzimet e procedurës penale është marrë në bazë të nenit 453 par.1 të KPPK-së.

Nga sa u tha më lartë e konform nenit 248 par. 1 pika 1.3 të KPPK-së, u vendos si në dispozitiv të këtij aktvendimi.

**GJYKATA THEMELORE NË PRISHTINË**

 **P. nr.5014/18, datë 20.02.2024.**

**Sekretarja juridike, Gjyqtarja e çështjes,**

**Fexhrije Tashevci Anita Krasniqi-Prenaj**

**UDHËZIM JURIDIK PËR ANKESË:**

Kundër këtij aktvendimi është e lejuar ankesa

në afat prej tri (3) ditësh nga koha e dorëzimit,

Gjykates se Apelit në Prishtinë.